hotchpotch/miracl-hf-unified huggingface dataset:
কান্‌সাই অঞ্চল
ঐতিহাসিক ও সাংস্কৃতিক দিক থেকে কান্‌সাই অঞ্চলকে জাপানের হৃদয় বলা যেতে পারে। ২০১০ খ্রিঃ এর জনগণনা অনুযায়ী এখানকার জনসংখ্যা ছিল ২,২৭,৫৭,৮৯৭ জন। অঞ্চলটির কেন্দ্র হল ওসাকা সমভূমি, যেখানে অবস্থান করছে দুই মহানগর ওসাকা এবং কিয়োতো। এখান থেকে পূর্বদিকে কান্‌সাইয়ের বিস্তৃতি বিওয়া হ্রদ অবধি, যা জাপানের বৃহত্তম স্বাদু জলের হ্রদ। এই হ্রদ ছাড়িয়ে ইবুকি পর্বত ও ইসে উপসাগরের উপকূল হল এর সর্ব পূর্ব সীমানা। পশ্চিমে কোওবে ও হিমেজি নগর পর্যন্ত এই অঞ্চলের বিস্তার, উত্তরে জাপান সাগর এবং দক্ষিণে কিই উপদ্বীপ ও প্রশান্ত মহাসাগরের মাধ্যমে এর সীমা সূচিত হয়েছে। জাপানের চারটি জাতীয় উদ্যান কান্‌সাই অঞ্চলের অন্তর্গত। জাতীয় সম্পদের সংখ্যার নিরিখেও জাপানের প্রথম সাতটি প্রশাসনিক অঞ্চলের ছয়টিই এখানে অবস্থিত। অন্যান্য ভৌগোলিক বৈশিষ্ট্যের মধ্যে আছে কিয়োতো প্রশাসনিক অঞ্চলের আমানোহাশিদাতে এবং হিয়োগো প্রশাসনিক অঞ্চলের আওয়াজি দ্বীপ।
কান্‌সাই (), কিংকি () ও কিনাই () শব্দগুলি প্রাচীন। সপ্তম ও অষ্টম শতাব্দীর রিৎসুরিও সংস্কারের সময় য়ামাতো, য়ামাশিরো, কাওয়াচি, সেৎৎসু ও ইযুমি এই পাঁচটি প্রদেশ সৃষ্টি করা হয়। কিনাই ও কিংকি এই দুটি শব্দই এই প্রদেশগুলোকে বোঝাত। শব্দ দুটিরই মানে হল "রাজধানীর নিকটে"। বর্তমানে কিনাই বলতে ওসাকা-কোবে-কিয়োতো মহানগরত্রয়ীকে বোঝায়।
কান্‌সাই কথাটির আক্ষরিক অর্থ "টোলগেটের পশ্চিমে"। প্রাথমিকভাবে শব্দটি ওসাকা টোলগেটের (逢坂関, "ওসাকা নো সেকি") পশ্চিমদিকের ভূভাগকে বোঝাত, যা পূর্বতন য়ামাশিরো প্রদেশ ও ওওমি প্রদেশের সীমায় (অধুনা কিয়োতো ও শিগা প্রশাসনিক অঞ্চল) অবস্থিত ছিল। কামাকুরা যুগে ওওমি ও ইগা প্রদেশের মধ্যে এই সীমারেখার পুনর্বিন্যাস করা হয়। অঞ্চলটি তার বর্তমান আকৃতি লাভ করে এদো যুগে (১৬০০-১৮৬৮ খ্রিঃ)। জাপানের অন্যান্য অঞ্চলের মতই কান্‌সাই অঞ্চলও কোনও প্রশাসনিক একক নয়, বরং সাংস্কৃতিক ও ঐতিহাসিক গুরুত্বের নিরিখে স্বতন্ত্র একটি অঞ্চল।
কান্‌সাই অঞ্চলে জাপানের সভ্যতার প্রথম পূর্ণ বিকাশ ঘটেছিল। রেশম পথের পূর্ব প্রান্তে অবস্থিত ছিল নারা, জাপানের প্রথম স্থায়ী জাতীয় রাজধানী শহর। এই যুগে (৭১০-৭৮৪ খ্রিঃ) জাপানে বৌদ্ধধর্মের প্রসার ঘটে এবং ৭৪৫ খ্রিঃ তোওদাই-জি মন্দির নির্মিত হয়। স্থানীয় শিন্তো ধর্মের পবিত্রতম তীর্থস্থান, মিয়ে প্রশাসনিক অঞ্চলের ইসে তীর্থও (৬৯০ খ্রিঃ নির্মিত) এই অঞ্চলেই অবস্থিত।
হেইয়ান যুগে জাপানের রাজধানী হেইআন-ক্যো নগরে (平安京, অধুনা কিয়োতো) স্থানান্তরিত হয় এবং তার পরবর্তী হাজার বছর ধরে মেইজি পুনর্গঠন পর্যন্ত কিয়োতোই রাজধানী থাকে। এই হাজার বছরের মধ্যেই কান্‌সাই অঞ্চলকে কেন্দ্র করে ধ্রুপদী জাপানি সংস্কৃতির জন্ম হয়। ৭৮৮ খ্রিঃ বৌদ্ধধর্মের তেন্দাই শাখার প্রতিষ্ঠাতা সাইচো, শিগা প্রশাসনিক অঞ্চলের হিয়েই পর্বতে তাঁর মঠ স্থাপন করেন। হেইআন-ক্যোর রাজসভায় জনৈক সহকারী মুরাসাকি শিকিবু রচনা করেন জাপানের সবচেয়ে বিখ্যাত কাহিনী ও তর্কযোগ্যভাবে পৃথিবীর প্রথম উপন্যাস "গেঞ্জির গল্প" । জাপানের দুই ঐতিহ্যবাহী নাটকের ধারা নো এবং কাবুকির জন্ম ও পরিমার্জন হয় কিয়োতোয়। অন্যদিকে জাপানি পুতুলনাচ বুন্‌রাকুর জন্ম হয় ওসাকায়।
জাপানের ইতিহাসে কান্‌সাই অঞ্চলের বিশিষ্ট অবস্থান, সেইসঙ্গে বিভিন্ন যুদ্ধবিগ্রহ থেকে ধ্বংসের হাত থেকে ঘটনাচক্রে রক্ষা পাওয়ার ফলে এই অঞ্চলে জাপানের অন্য যে কোনও অঞ্চলের তুলনায় বেশি সংখ্যক ইউনেস্কো নির্দিষ্ট বিশ্ব ঐতিহ্যবাহী স্থান কেন্দ্রীভূত রয়েছে। এই তালিকায় কান্‌সাইয়ের অন্তর্গত মোট পাঁচটি স্থান হল হোরিউ-জি অঞ্চলের বৌদ্ধ মন্দিরসমূহ, হিমেজি দুর্গ, প্রাচীন কিয়োতোর ঐতিহাসিক সৌধসমূহ (কিয়োতো, উজি ও ওৎসু নগর), প্রাচীন নারার ঐতিহাসিক সৌধসমূহ এবং কিই পার্বত্য অঞ্চলের তীর্থস্থানসমূহ।
কেষ্টপুর খাল
কেষ্টপুর খাল দেশবন্ধু পার্ক এর কাছে সার্কুলার ক্যানেল থেকে উৎপন্ন হয়ছে। এর পর এটি দক্ষিণ পূর্বে বাহিত হয়েছে। খালটি ভিআইপি রোড ব্রিজ নীচ দিয়ে বাহিত হয়ে সল্ট লেক এলাকায় প্রবেশ করে। এর পর এটি সল্ট লেক ও কেষ্টপুর এলাকার মাঝে প্রবাহিত হয়েছে। খালটির শেষ প্রন্ত পূর্ব কলকাতা জলাভূমির সঙ্গে যুক্ত রয়েছে। খালের উত্তর দিকে কেষ্টপুর ও দক্ষিণ দিকে সল্ট লেক। এই খালটি বাগজোলা খাল নামেও পরিচিত। বর্তমানে খালটি জল দূষণের শিকার। খালের নাব্যতাও অনেক কমে গেছে।
খালটি ১৯১০ সালে খনন করা হয়।একটি সেই সময়। কলকাতার একটি বানাজ্যিক খাল হিসাবে ব্যবহৃত হত। খালটিতে বিভিন্ন এলাকা থেকে কলকাতায় পণ্য বোঝাই নৌকা নোঙর করত। এছাড়া খালটি কলকাতার অন্যতম নিকাশি হিসাবে ব্যবহৃত হত।
খালটি বর্তমানে পলি ও বর্জ্য পদার্থ দ্বার মজে গেছে।ফলে খালটি নিকাশি হিসাবে উপযুক্ত নয়।ফলে প্রতি বছর বর্ষায় খাল ছাপিয়ে বসতি এলাকায় জল জমে।এছাড়া জমা জলে মশার উৎপাত বারে এবং মশা বাহিত রোগের প্রকদু ভাব ঘটে।
ঈশান উদয়
ঈশান উদয় হ'ল ভারত সরকারের অধীনস্থ বিশ্ববিদ্যালয় অনুদান আয়োগ (The University Grants Commission, UGC) এবং মানব সম্পদ উন্নয়ণ মন্ত্রণালয়-এর (Ministry of Human Resource Development, MHRD) উত্তর-পূর্বের মেধাবী ছাত্র-ছাত্রীদের জন্য প্রদান করা এক বিশেষ বৃত্তি। যেকোনো শাখাতে ১০+২ সফল ভাবে উত্তীর্ণ হওয়া যেসব ছাত্র-ছাত্রী পরবর্তী পর্যায়ের উচ্চ শিক্ষায় নামভর্তি করে এবং যাদের পরিবারের বার্ষিক উপার্জন ৪.৫ লাখ টাকার কম তাঁরা এই বৃত্তির জন্য আবেদন করতে পারে৷ এই বৃত্তি প্রতি বছরে উত্তর-পূর্বের দুই হাজার ছাত্র-ছাত্রী লাভ করে৷ বৃত্তির পরিমাণ প্রতি মাসে ৩,৫০০ টাকার থেকে ৫,০০০ টাকা। বর্তমানে এই বৃত্তির মূল্য মাসে ৭,৮০০ টাকা পর্যন্ত বৃদ্ধি করা হয়েছে। এই বৃত্তি কেবল স্নাতক পর্যায়ের পাঠ্যক্রমে অধ্যয়নের জন্য, স্নাতকোত্তর পাঠ্যক্রমের জন্য নয়৷
এই বৃত্তির জন্য এবার নির্বাচিত হ'লে পুরো স্নাতক পাঠ্যক্রমের সময়ের জন্য (৩/৪/৫ বছরর জন্য) বৃত্তির মেয়াদ প্রযোজ্য হয়। শিক্ষার্থী থাকার প্রমাণ হিসেবে ৩ মাস পর পর বিভাগীয় এবং শিক্ষানুস্থানের প্রধানের স্বাক্ষর থাকা 'continution form' জমা দিতে হয়।
অবিরত ও বোধগম্য মূল্যায়ন
অবিরত এবং বোধগম্য মূল্যায়ন ( CCE) হলো কেন্দ্রীয় মাধ্যমিক শিক্ষা পরিষদ এর দ্বারা ভারতের ৬ষ্ঠ থেকে ১০ম পর্যায়ের শিক্ষার্থীদের জন্য প্রবর্তন করা একটি নতুন শিক্ষা পদ্ধতি।
এই নতুন পদ্ধতিতে, শিক্ষার্থীদের বিদ্যায়তনের সাথে পাঠ্যক্রমিক ও সহ-পাঠ্যক্রমিক বিষয়ে মূল্যায়নের সঙ্গে তাঁদের কৃতিত্ব এবং অর্হতাসমূহ নির্ণয় করা হয়। শিক্ষার্থীদের নম্বরের পরিবর্তে গ্রেড প্রদান করা হয়। এর উদ্দেশ্য বিভিন্ন ক্রিয়াকলাপের মূল্যায়নের দ্বারা শিক্ষার্থীদের কাজের বোঝা হ্রাস করা এবং সামগ্রিক কৃতিত্ব এবং অর্হতাসমূহের বিকাশ সাধন করা। মূল্যায়নের জন্য শিক্ষার্থীর কর্ম অভিজ্ঞতা, দক্ষতা, সৃষ্টিশীলতা, দৃঢ়তা, সহযোগিতা, কথা-বার্তা, আচরণ ইত্যাদির ভিত্তিতে গ্রেড প্রদান করা হয় এবং শিক্ষার্থীর যোগ্যতার সামগ্রিক মান নিরুপণ করা হয়। এর ফলে বিদ্যায়তনিক দিকে দুর্বল কিন্তু অন্যদিকে যেমন কলা, মানবতা, খেলা, সংগীত ইত্যাদি দিকে এগোনো শিক্ষার্থীরাও তাঁদের যোগ্যতা প্রদর্শন করার সুবিধা পায়।
এই পদ্ধতিতে দুটো ভিন্ন প্রকারের অভীক্ষা নেওয়া হয়। সেই দুটি হল, "গঠনীয় অভীক্ষা" এবং "সংখ্যাত্মক অভীক্ষা" বা "যোগাত্মক অভীক্ষা"।
শিক্ষাবর্ষে অন্তত, পরিষদ গঠনীয় এবং সংখ্যাত্মক অভীক্ষা প্রাপ্তাংকর ভিত্তিতে ফলাফল প্রকাশ করে, i.e. ৪০% + ৬০% = ১০০%।
নিমরানা হোটেলস
নিমরানা হোটেলস হচ্ছে একটি ভারতীয় সংস্থা যা
পুরাতন বা ধ্বংসপ্রায় নির্মাণগুলোকে সংস্কার করার মাধ্যমে নতুন হেরিটেজ হোটেলে রূপান্তরিত করে থাকে।
প্রতিষ্ঠানটি ১৯৯১ সালে আমান নাথ এবং ফ্রান্সিস ওয়াকজিয়ার্গ এর মাধ্যমে প্রতিষ্ঠা লাভ করে। আমান নাথ দিল্লি ইউনিভার্সিটি হতে মধ্যযুগীয় ভারতীয় ইতিহাসের উপর একজন স্নাতকোত্তর ডিগ্রীধারী ছিলেন,অপরদিকে ফ্রান্সিস ওয়াকজিয়ার্গ ফ্রান্সের একজন সাবেক কূটনীতিবিদ এবং ১৯৬৯ সাল হতে ভারতে বসবাস করে আসছিলেন, এরা দুজন দ্যা পেইন্টিং ফ্রেস্কোস অব শিখাবতী,বইটি লিখার উদ্দেশ্যে গবেষণা চালাচ্ছিলেন এবং এ উদ্দেশ্যেই তারা রাজস্থানের আরাভাল্লি পর্বতে অবস্থিত ১৫ শতকের নিমরানা দূর্গ পরিদর্শন করেন, যা স্থানীয় একজন সর্দার নিমলা মিও এর কর্তৃক নির্মিত হয়েছিল , এবং ৪০ বছরে প্রায় ধ্বংসপ্রাপ্ত অবস্থায় চলে এসেছিল। তারা ১৯৮৬ সালে ৭ লক্ষ ভারতীয় রূপী দিয়ে দূর্গটি কিনে নেন এবং সংস্কার করার পর ১৯৯১ সালে এটিকে ১২ কক্ষের একটি হোটেল হিসাবে চালু করেন। সংস্কার পরবর্তীতে, হোটেলটি ২০০২ সালের ভারতীয় সাহিত্য আন্তর্জাতিক উৎসব, কুইজ অনুষ্ঠান মাস্টারমাইন্ড ইন্ডিয়া, এবং অনেক বিবাহ অনুষ্ঠানের ভেন্যু হিসাবে ব্যবহৃত হয়েছে।
নির্মাণটি সংস্কারের ক্ষেত্রে আধুনিক সুযোগ-সুবিধাগুলো যুক্ত করার পরও যতটা সম্ভব স্থাপত্যশৈলী অক্ষুন্ন রাখার চেষ্টা করা হয়। এছাড়া কক্ষগুলোতে ১৯ শতকের ঔপনিবেশিক ধাঁচের সাজসজ্জাও প্রয়োগ করা হয়। এ ধরণের সজ্জার কারনে তারা তাদের হোটেল গুলোকে “নন-হোটেলস” বলে থাকে। ভবনটি ধাপে ধাপে সংস্কার কর হয়, ইতিমধ্যে সংস্কারকৃত হোটেলের অংশ ব্যবহারের মাধ্যমে উপা্র্জিত অর্থ দ্বারা বাকি অংশের সংস্কার কাজ চালানো হয়। স্থানীয় লোকজন এবং মালামাল ব্যবহারের মাধ্যমে তারা খরচ কমিয়ে আনতে পেরেছিল এবং তাদের হোটেল ব্যবসা হতে সত্যিকারার্থে লাভের মুখ দেখতে দুই থেকে তিন বছর অপেক্ষা করতে হয়, যেখানে সাধারণভাবে এ ধরণের ব্যবসাতে অনেক ক্ষেত্রে সাত থেকে আট বছর লেগে যায়।
পাঞ্জাব রাজ্য সরকার পাবলিক-প্রাইভেট পার্টনারশীপ এর মাধ্যমে পাটিয়ালাতে অবস্থিত বারাডারি প্যালেস তাদের নিকট হস্তান্তর করেন, একইভাবে রাজস্থান রাজ্য সরকার তাদের নিকট তিজারি ফোর্ট লীজ দেন। ঠাকুর মঙ্গল সিং তাদের নিকট আলওয়ার এ অবস্থিত ১৪ শতকের কেসরোলি প্যালেস বিক্রি করেন। বেশির ভাগ প্রকল্পের ক্ষেত্রেই ভবনের মালিকরাই উৎসাহিত হয়ে তাদের সাথে যোগাযোগ করেছে। তাদের হাতে বর্তমানে দুইটিরও বেশি সম্ভাব্য প্রকল্প রয়েছে।
যে সকল ধ্বংসপ্রায় নির্মাণ এবং দূর্গসমূহ তাদের দ্বারা পুনঃপ্রতিষ্ঠিত হয়েছে, সেগুলোর মধ্যে অন্তর্ভূক্ত রয়েছে:প্রকল্পটির অংশ হিসাবে প্রকাশিত বইসমূহের মধ্যে রয়েছে:
লাভলি প্রফেশনাল ইউনিভার্সিটি
লাভলি প্রফেশনাল ইউনিভার্সিটি () একটি বেসরকারি এবং অর্ধ আবাসিক ইউনিভার্সিটি। লাভলি প্রফেশনাল ইউনিভার্সিটি ভারতএর মধ্যে একটি বিদ্যায়তনে সর্বোচ্চ ছাত্র-ছাত্রী থাকা বেসরকারি ইউনিভার্সিটি। এর বর্তমান জমি ১০০০ একর। এখানে ২৬টি রাজ্য এবং ১৬টি দেশের মোট ২৫০০০+ ছাত্র-ছাত্রী আছে। এই ইউনিভার্সিটি ইউনিভার্সিটি গ্রান্ট কমিশন আইনের ২(এফ) ১৯৫৬র দ্বারা স্বীকৃতি প্রাপ্ত। এখানে ছেলে এবং মেয়েদের জন্য পৃথক আবাসনের ব্যবস্থা আছে। এসি এবং ন'ন এসির ও ব্যবস্থা আছে। লাভলি প্রফেশনাল ইউনিভার্সিটি ডক্টরেট ,পোস্ট স্নাতক, স্নাতক এবং ডিপ্লোমা প্রোগ্রাম এ নতুন নতুন প্রযুক্তিবিদ্যা শিক্ষা দেয়। লাভলি প্রফেশনাল ইউনিভার্সিটি twinning প্রোগ্রাম এবং আন্তর্জাতিক এক্সপোজার প্রোগ্রামর জন্য কয়েকটি বিদেশী ইউনিভার্সিটির সঙ্গে সন্নিবদ্ধ হয়েছে।
CSR-GHRDCর ২০১১চনর চার্ভে অনুসারে লাভলি ফেকাল্টি অফ টেকনোলজির ক্রম ২৯তম। ভারত সরকারের কমিউনিকেশন এবং আই.টি বিভাগের থেকে শ্রেষ্ঠ সম্মান লাভলি প্রফেশনাল ইউনিভার্সিটি পেয়েছে। ভারতের শ্রেষ্ঠ ইউনিভার্সিটি ম্যানেজমেন্টের পুরস্কার লাভলি প্রফেশনাল ইউনিভার্সিটিয়ে পেয়েছে।
বৈদ্যুৎ চালিত ট্রাম অতি সম্প্রতি ইউনিভার্সিটির বিদ্যায়তনে চলবে ইউনিভার্সিটি ইতিমধ্যে পাঞ্জাব সরকারের থেকে সবুজ সংকেত পেয়েছে,এবং এটি ভারতের কলকাতার পর দ্বিতীয় স্থান যেখানে এই eco-friendly পরিষেবা আছে।
ইউনিভার্সিটির বিদ্যায়তনের ভিতর একটি শপিং মল উন্মুক্ত হয়েছে।
এখানে খাদ্য , ব্রেন্ডেত আইটেম, Apparels, লাইফষ্টাইল নিহত, ইলেকট্রনিক গেজেট (মোবাইল, কম্পিউটার, ল্যাপটপ, ইত্যাদি), Opticals, ফটো ষ্টুডিও, ক্রীড়াসামগ্রী, সঙ্গীত এবং বিনোদন, সৌন্দর্য পার্লার সংক্রান্ত, সেলুন, সর্বাধুনিক ফ্যাশনের ব্রেন্ডেত দোকান ইত্যাদি আছে।
নীচে দেওয়া স্বীকৃতি এবং অনুমোদন লাভলি প্রফেশনাল ইউনিভার্সিটির আছে:
এল.পি.ইউ সমগ্র ভারতে দূরবর্তী শিক্ষা প্রবর্তন করেছে যা এল.পি.ইউ র পরিচালকবর্গ পরিচালনা করে৷ এল.পি.ইউ র দূরবর্তী শিক্ষা দূরবর্তী শিক্ষা কাউন্সিলর স্বীকৃতি প্রাপ্ত৷
ভুটানের জাতীয় সংসদ
ভুটানের জাতীয় সংসদ ( "gyelyong tshokhang") গঠিত হয়েছে "কিং অফ ভুটান" এবং দ্বিকক্ষবিশিষ্ট সংসদ ব্যবস্থাপনার মাধ্যমে। এই দ্বিকক্ষবিশিষ্ট সংসদ একটি উচ্চকক্ষ, ন্যাশনাল কাউন্সিল বা জাতীয় পরিষদ এবং নিম্নকক্ষের জাতীয় পরিষদ নিয়ে গঠিত। বর্তমান সংসদীয় কাঠামো এককক্ষযুক্ত টশোগদু ( "Tshogdu") দ্বারা ২০০৭ সালে প্রতিস্থাপিত হয়েছে।
ভুটানের জাতীয় পরিষদ হচ্ছে উচ্চকক্ষ বা দ্বিকক্ষবিশিষ্ট পর্যালোচনার এক আইনসভা। এটি ২৫ জন সদস্য নিয়ে গঠিত: একজন ২০ টি জেলার প্রতিটি থেকে সরাসরি নির্বাচিত হয় এবং ৫ জন কে নির্বাচনী আইন অনুযায়ী রাজা দ্বারা নিযুক্ত করা হয়। জাতীয় পরিষদে বছরে অন্তত দুবার সম্মেলন হয়। সদস্যদের সংখ্যা থেকে একজন চেয়ারপারসন ও ডেপুটি চেয়ারপার্সন নির্বাচিত হয়। সদস্যদের এবং জাতীয় পরিষদের প্রার্থীরা রাজনৈতিক দলের অন্তর্ভুক্তি অধিষ্ঠিত হওয়া থেকে নিষিদ্ধ করা হয়।
ভুটানের জাতীয় সমাবেশ নিম্নকক্ষের হয়। এটা গঠিত হয় সর্বোচ্চ ৫৫ জন সদস্যকে নিয়ে যাদের কে সরাসরি প্রতিটি জেলা থেকে নাগরিকদের দ্বারা নির্বাচনী আইন অনুযায়ী নির্বাচিত করা হয়। আনুপাতিক প্রতিনিধিত্বের এই ব্যবস্থায় প্রতিটি আসনের নির্বাচকমণ্ডলী জাতীয় সমাবেশের একজন সদস্য দ্বারা প্রতিনিধিত্ব করা হয়; ২০ টি জেলার প্রতিটির জন্য ২-৭ জন সদস্যদের দ্বারা প্রতিনিধিত্ব করা আবশ্যক। জাতীয় সংসদের আসনবিন্যাস প্রতি ১০ বছরে বন্টিত হয়।জাতীয় সমাবেশে বছরে অন্তত দুবার সম্মেলন হয় এবং তার সদস্যদের মধ্যে থেকে একজন স্পীকার ও ডেপুটি স্পিকার নির্বাচিত হয়। সদস্য ও প্রার্থীদের রাজনৈতিক দলে অন্তর্ভুক্তি রাখার অনুমতি দেওয়া হয়।
ন্যাশনাল কাউন্সিল বা জাতীয় পরিষদ এবং ন্যাশনাল এসেম্বলি বা জাতীয় সমাবেশ সংবিধানের অধীনে গণিত স্বতন্ত্র ক্ষমতা ও দায়িত্বের একটি কাঠামোতে পরিচালিত হয়। উপরন্তু, প্রতিটি গঠনকার্য, পদ্ধতিগত কাঠামো অনুযায়ী স্বাধীনভাবে বিধিবদ্ধ করা হয় পরবর্তী প্রণয়ন আইন অনুসারে : জাতীয় পরিষদ আইন এবং জাতীয় সমাবেশ আইন।
ক্ষমতা ও সংসদের দায়িত্বের মধ্যে সর্বাগ্রে বিল পাশ করা হয়।এই কার্যক্রমটি উভয় ক্ষেত্রেই - উচ্চকক্ষ জাতীয় পরিষদ, নিম্নকক্ষের জাতীয় সমাবেশ বা সাধারন আইনসম্মত প্রতিনিধি () দ্বারা সম্পন্ন হয়ে থাকে। ব্যতিক্রমি অর্থ ও আর্থিক বিল, যা জাতীয় পরিষদের একমাত্র আওতার হয় সেগুলো এর আওতায় কাজ করা হয়। প্রণীত আইনসমূহ উপস্থাপন করতে হবে দ্বিকক্ষবিশিষ্ট উপায়ে ঠিক জাতীয় পরিষদের এবং জাতীয় সমাবেশের যৌথ বৈঠকের সময়। তবে বিল সমূহ ভোট ছাড়া ডিফল্ট অনুযায়ী পাস হতে পারে। যখন একটি বিল উত্থাপন করা হয় এবং এক কক্ষ দ্বারা গৃহীত হয়, এটা তখন গূহীত দিন বা তারিখ থেকে ত্রিশ দিনের মধ্যে অন্য কক্ষে উপস্থাপন করতে হয়। বিলটি সংসদের আগামী অধিবেশনের সময়ও পাস করা যেতে পারে। 
বাজেট বিষয়ক বিল এবং জরুরী কোনো বিষয়ের ক্ষেত্রে, একটি বিল সংসদে একই অধিবেশনে পাস করতে হবে। বিল সমূহ চূড়ান্তভাবে রাজা দ্বারা নিষেদ এবং পরিমার্জন সাপেক্ষে উপস্থাপিত হয়।
সংসদ সদস্যদের মোট সংখ্যার কমপক্ষে ৩/৪ অংশের সম্মতিতে ভুটানের আন্তর্জাতিক স্থানিক সীমানা এবং অভ্যন্তরীণ জেলা এবং গ্রামের বিভাগ পরিবর্তন করার একমাত্র কর্তৃত্ব রয়েছে। সংসদ স্থানীয় সরকারি প্রশাসনের কাজগুলোও তত্ত্বাবধান করে।
গান আন্তর্জাতিক বিমানবন্দর
গান আন্তর্জাতিক বিমানবন্দর হল মালদ্বীপের আদ্দু আতোলের (পূর্বের সিনু আতোল) গান দ্বীপে অবস্থিত একটি বিমানবন্দর।
রয়েল নেভি কর্তৃক প্রথম প্রতিষ্ঠিত হয়ে এই বিমানবন্দর আরএএফ গান হিসেবে রয়েল এয়ার ফোর্সের সাথে যুক্ত হয়। দ্বিতীয় বিশ্বযুদ্ধ চলাকালীন এটি মিলিটারি এয়ারবেইজ হিসেবে পরিচালিত হয়, যা ১৯৭৬ সাল পর্যন্তই চলে। ব্রিটিশরা সরকারের কাছে এটিকে হস্তান্তর করে এবং তখন থেকেই এটি আভ্যন্তরীণ বিমানবন্দর হিসেবে ব্যবহৃত হয়। পর্যটন অঞ্চল খোলার পরপরই আন্তর্জাতিক সুযোগ-সুবিধা চালু করে এই বিমানবন্দরকে আন্তর্জাতিক পর্যায়ে উন্নীত করা হয়।
বিমানবন্দরটি মালদ্বীপের সরকার (জিওএম) কর্তৃক পরিচালিত হ্ত। মালদ্বীপ এয়ারপোর্টস কোম্পানি লিমিটেডের কাছ থেকে কারিগরি সহায়তার পাশাপাশি মানব ব্যবস্থাপনা বিভাগের বেসামরিক কর্মকর্তাদের মাধ্যমে জানুয়ারি, ২০১০ সাল পর্যন্ত এই বিমানবন্দরটি পরিচালিত হয়। ২০০৯ সালের জুন মাসে গান এয়ারপোর্ট কোম্পানি লিমিটেড (জিএসিএল) নামে একটি সরকারি এন্টারপ্রাইজ প্রতিষ্ঠিত হয়। মালদ্বীপ সরকারের বেসামরিকীকরণ নীতি অনুযায়ী এটি প্রতিষ্ঠিত হয়। জিএসিএল ২০১০ সালের জানুয়ারি মাসে জিআইএ'র ব্যবস্থাপনা হাতে তুলে নেয়। প্রশাসনিক পুনঃগঠনের মাধ্যমে পূর্বে বর্তমান বেসামরিক কর্মকর্তাদের নব্যগঠিত প্রতিষ্ঠানে নিযুক্ত করা হয়।
দক্ষিণে পর্যটন ও অন্যান্য অর্থনৈতিক কার্যক্রম প্রসারের জন্য ২০১২ সালের শুরুতেই নতুন প্রকল্প গ্রহণ করা হয়। মূলত জিআইএ'র উন্নয়ন ও বর্ধনের জন্যই এ প্রকল্প গৃহীত হয়। জিএসিএল, এমএসিএল এবং স্টেট ট্রেডিং অর্গানাইজেশন পাবলিক লিমিটেড কোম্পানি (এসটিও) মিলিতভাবে নতুন প্রকল্প গ্রহণ করে। আদ্দু ইন্টারন্যাশনাল এয়ারপোর্ট প্রাইভেট লিমিটেড (এআইএ) হল নতুন প্রকল্প। গান আন্তর্জাতিক বিমানবন্দর বর্তমানে আদ্দু ইন্টারন্যাশনাল এয়ারপোর্ট প্রাইভেট লিমিটেড কর্তৃক পরিচালিত হয়।
সমুদ্রসীমা থেকে বিমানবন্দরটি প্রায় উঁচুতে অবস্থিত। এর একটিই রানওয়ে রয়েছে, যা কনক্রিট নির্মিত এবং আকারের। গান আন্তর্জাতিক বিমানবন্দর (জিআইএ) দেশটির দক্ষিণাংশে অবস্থিত এবং বছর জুড়েই আন্তর্জাতিক ও আভ্যন্তরীণ বিমান পরিচালনা করে। ২০১১ সালের সার্ক সামিটের পর এক্সিকিউটিভ টার্মিনাল নির্মিত হয়, এবং এটিই মালদ্বীপের প্রথম প্রাইভেট এক্সিকিউটিভ টার্মিনাল।
মাত্তুর
মাত্তুর (ইংরাজী: Mattur or Mathur) ভারতর কর্ণাটক রাজ্যের শিবামগা শহরের কাছের একটি গ্রাম। এই গ্রামটির অধিবাসীরা তাঁদের দৈনিক কথোপকথনের জন্য সংস্কৃত ভাষা ব্যবহার করে।
মাত্তুরে একটি রাম মন্দির, এটা শিবালয়, সোমেশ্বর মন্দির এবং লক্ষ্মীকেশব মন্দির আছে।
মাত্তুরের সংলগ্ন হোসাহাল্লি গ্রামের বৈশিষ্ট্য মাত্তুরের সাথে প্রায় একধরণের। হোসাহাল্লি গ্রামটি টুংগা নদীর অন্য পারে অবস্থিত। এই দুইটি গ্রামকে প্রায়ই একসাথে বোঝানো হয়।
মাত্তুর এবং হোসাহাল্লি গ্রামদুটি গামাকা(কাহিনী বলা)(ইংরাজী:Gamaka (storytelling)) শিল্প বাঁচিয়ে রাখার জন্য প্রচেষ্টার জন্য খ্যাত। গামাকা কর্ণাটকের গীত এবং কাহিনী পরিবেশনের এক অদ্বিতীয় কলা।
এই গ্রাম দুটিতে স্থানীয় ভাষা হিসাবে দৈনিক কথোপকথনের জন্য সংস্কৃত ভাষা ব্যবহৃত হয়। এর ৯০% এরও বেশী অধিবাসী সংস্কৃত ভাষা জানে।
আনোয়ার উল-হক আহাদি
আনোয়ার উল-হক আহাদি (আগস্ট ১২, ১৯৫১) হচ্ছেন আফগানিস্থানের একজন রাজনীতিবিদ, বর্তমানে আফগানিস্থানের যোগাযোগ ও বাণিজ্য মন্ত্রী হিসেবে দায়িত্ব পালন করছেন। ডিসেম্বর, ২০০৪ থেকে ৫ই ফেব্রুয়ারি, ২০০৯ পর্যন্ত তিনি দেশটির
অর্থমন্ত্রী হিসেবে দায়িত্ব পালন করেছেন। এটাকে গুরুত্ব দিয়ে আফগানিস্থানের কেন্দ্রীয় ব্যাংক, দা আফগানিস্থান ব্যাংক এর প্রধানের পদ পান। তিনি বিশিষ্ট শিক্ষাবিদ এবং লেখকও।
আহাদি ১২ই আগস্ট, ১৯৫১ সালে আফগানিস্থানের কাবুল প্রদেশের, সারবিতে জন্মগ্রহণ করেন। তিনি "আব্দুল হাকাস" এর পুত্র, যিনি একজন পশতুয়ান এবং কাবুল প্রদেশের সারবি জেলার একজন স্থানীয় বাসিন্দা। আহাদি মাস্টার অব বিজনেস এডমিনিস্ট্রেশন (MBA) এবং রাষ্ট্রবিজ্ঞানে Ph.D সম্পন্ন করেছেন নর্থওয়েস্টার্ন বিশ্ববিদ্যালয়-এর স্নাতকোত্তর অনুষদ হতে, শিকাগোর উত্তরে ইভানস্টন, ইলিনয়স-এ। তিনি লেবাননে অবস্থিত আমেরিকান বিশ্ববিদ্যালয় বায়রুত থেকে অর্থনীতি এবং রাষ্ট্রবিজ্ঞান বিষয়ে একটি স্নাতক এবং স্নাতকোত্তর ডিগ্রীও নিয়েছেন।
আহাদি রাষ্ট্রবিজ্ঞান বিষয়ে সহকারী অধ্যাপক হিসেবে যুক্তরাষ্ট্রের নর্থফিল্ড, মিনেসটার , কারল্টন কলেজ এ অধ্যাপনা করতেন, এবং শিকাগোর কন্টিনেন্টাল ইলনার ব্যাংকিং ডিরেক্টরের পদে ১৯৮৫ থেকে ১৯৮৭ পর্যন্ত নিয়োজিত ছিলেন। তিনি প্রভিডেন্স কলেজ, প্রভিডেন্স, রোডে দ্বীপ এর একটি ক্যাথোলিক বিশ্ববিদ্যালয় এর ১৯৮৭ থেকে ২০০২ পর্যন্ত রাষ্ট্রবিজ্ঞানের অধ্যাপক ছিলেন।
তালেবান সরকার অপসারণ এবং কারজাই প্রশাসন ঘটনের পর ২০০১ সালে, আহাদিকে আফগানিস্থানের কেন্দ্রীয় ব্যাংক, দা আফগানিস্থান ব্যাংক এর প্রধানের পদের জন্য নির্বাচিত করা হয়। তাঁর অনেক লেখা যুক্তরাষ্ট্রের একাডেমিক জার্নাল, বইপুস্তক, এবং জনপ্রিয় দৈনিকগুলোতে রয়েছে।
আহাদি বর্তমানে আফগান সামাজিক গণতান্ত্রিক পার্টি (আফগান মিল্লাত)র নির্বাচিত নেতা।
নবগ্রহ মন্দির, গুয়াহাটি
নবগ্রহ মন্দির অসমএর গুয়াহাটী মহানগরের চিত্রাচল পাহাড় (নবগ্রহ পাহাড়)এ অবস্থিত এক প্রাচীন মন্দির৷ এখানে সূর্যকে ধরে ন'টা গ্রহের শিলাচিহ্ন আছে৷ এখানে থাকা বিভিন্ন গ্রহের শিলাচিহ্নগুলি হল- সূর্য, চন্দ্র, মঙ্গল, রাহু, শনি, কেতু, বৃহস্পতি, বুধ এবং শুক্র৷
এই মন্দির অতি প্রাচীন এবং ঐতিহ্যসম্পন্ন৷ নবগ্রহ মন্দিরের সঙ্গে অনেক কিংবদন্তি এবং জনশ্রুতি জড়িত হয়ে আছে৷ এই মন্দির কবে কে প্রতিষ্ঠা করেছিলেন তার সঠিক তথ্য পাওয়া যায় না। এই মন্দিরের প্রাংগণে থাকা এক শিলালিপি অনুসারে ১৭৫২ সালে আহোম স্বর্গদেউ রাজেশ্বর সিংহ মন্দিরটি নতুন করে নির্মাণ করিয়েছিলেন বলে জানা যায়৷ ১৮৯৭ সালের বিরাট ভূমিকম্পে এই মন্দিরটির বিস্তর ক্ষতি হয় এবং পরে ধর্মপ্রাণ রাজার সহযোগিতায় পুনর্নির্মাণ করা হয়৷
মন্দিরে দৈনিক নবগ্রহের পূজা-পাঠ হওয়ার সঙ্গে প্রতি বছর মাঘ-ফাগুনের সংক্রান্তিতে মহা সমারোহে তিনদিন ধরে মহাযজ্ঞ অনুষ্ঠিত হয়৷ এই মন্দিরে কোনো বলি-বিধানের ব্যবস্থা নেই, যদিও ছাগল, হাঁস ইত্যাদি উৎসর্গ করার সাথে ব্যক্তিগত যাগ-যজ্ঞ হোম ইত্যাদি করা হয়৷
নাগরহোল জাতীয় উদ্যান
নাগরহোল জাতীয় উদ্যান () কর্ণাটকের পশ্চিম প্রান্তের মহীশূর(মাইসোর)এবং কডাগু জেলার সীমাতে পাহাড়ের নীচে অবস্থিত এটি জাতীয় উদ্যান। নাগরহোল অর্থ হৈছে snake river, মানে যে নদী নাগরহোলের মধ্য দিয়ে বয়ে গেছে সেইটি সাপের মত আঁকা-বাঁকা। নাহরফুটুকী, চিতা বাঘ এবং লেপার্ডের ঘন বসতির জন্য পরে উদ্যানটিকে "ব্যাঘ প্রকল্প" হিসাবে ঘোষণা করা হয়েছিল। বাঘ ছাড়া এখানে বিভিন্ন প্রজাতির হরিণ, হাতি, বন্য ময়ূর, বিষাক্ত সাপ, নানা ধরনের পাখি, সোনালী বাঁদর, ভালুক, ঘরিয়াল ইত্যাদি পাওয়া যায়।
এই বনানিটির বহু প্রবাদ পাওয়া যায়। লক্ষ্মণতীর্থ নামের নদীটিতে সৃষ্টি হয়েছে একটি জলপ্রপাত; আখ্যানে লেখামতে, রাম-লক্ষ্মণ বনবাসে থাকাকালীন এই পাহাড়টিতে কয়েকদিন ছিলেন এবং সীতা দেবীর পিপাসা মেটানোর জন্য এখানে মাটিতে বাণ মেরে এই নদীটির সৃষ্টি করেছিলেন। তারপর নদীটির নাম লক্ষ্মণতীর্থ হয় বলে জানা যায়।
তিনটি সংরক্ষিত বনাঞ্চল আর্কেরি, হাত্গাত এবং নালকেরিকে একত্রিত করে এই নাগরহোল সংরক্ষিত বনাঞ্চল গঠন করা হয়েছিল। ১৯৮৩ সালে নাগরহোল জাতীয় উদ্যানের মর্যাদা পায়। উদ্যানটির ক্ষেত্রফল প্রায় ৬৪৩ বর্গ কিলোমিটার।
নাগরহোল বনাঞ্চলটি সমতলীয়। ক্ষেত্রফল প্রায় ৬৪৩ বর্গ কিঃমিঃ। বনাঞ্চলটি যেখান থেকে আরম্ভ হয়েছে তার থেকে মূল গেট প্রায় ২৫ কিঃমিঃ দূর, এই দূরত্ব প্রাকৃতিক সৌন্দর্য ও জীব-জন্তু উপভোগ করা যায় ।মূল গেটের থেকে ১৮কিঃমিঃ ভিতরে আছে এটি সরু জলপ্রপাত, ইরপু। লক্ষ্মণতীর্থ নামে নদীটিতেই সৃষ্টি হয়েছে এই জলপ্রপাতটি।
নাগরহোলের জলবায়ু শুষ্ক ;গ্রীষ্ম কালের সর্ব্বোচ তাপমাত্রা প্রায় ৩৫ ডিঃ সেঃ এবং শীতকালের সর্ব্বনিম্ন তাপমাত্রা প্রায় ১২ ডিঃ সেঃ
এই অরণ্যর নৈসর্গিক সৌন্দর্য্য এবং সুন্দর পারিপার্শ্বিকতার জন্য প্রকৃতিপ্রেমী এবং ফোটোগ্রাফারদের জন্য অন্যতম পর্যটনস্থল। ওক-ওক গাছের উপস্থিতি এবং কঁহুবা-খাগরির মত জুপুহা গাছের অনুপস্থিতির জন্য জীব-জন্তুর ফোটো তুলতে সুবিধা হয় এবং বেশী depth of field পোতে সহায়তা করে। কম আর্দ্রতা এবং ধুলো-বালিও এইক্ষেত্রে সহায়তা করে৷
এই উদ্যানে পর্য্যটকদের জন্য জীপ এবং বাস সাফারীর ব্যবস্থা আছে৷ জীপ সাফারীর জন্য আগে থেকে বাংগালোর বা মহীশূরে থাকা বন বিভাগের কার্য্যালয়ের থেকে অনুমোদন নেওয়ার প্রয়োজন হয়৷ তারপরে এখানে কম খরচে থাকার সু-ব্যবস্থা আছে।
জানুয়ারীর থেকে এপ্রিল পর্যন্ত নাগরহোল উপভোগ করার উৎকৃষ্ট সময় বলে জানা যায়।
নাগরহোল যাবার জন্য বাস-পথ যথেষ্ট উন্নত। মহীশূর থেকে ইহা প্রায় ৮০ কিঃমিঃ রাস্তা।
নাগরহোল বাংগালোর থেকে প্রায় ২৫৫কিঃমিঃ,এবং মহীশূর থেকে প্রায় ৮০কিঃমিঃ হয়।বাংগালোর থেকে ব্যক্তিগত বাহন নতুবা গাড়ী ভাড়া করে গেলে বেশী সুবিধা হয়।
২০১৬-১৭ জিম্বাবুয়ে ত্রি-দেশীয় সিরিজ
২০১৬-১৭ জিম্বাবুয়ে ত্রি-দেশীয় সিরিজ একটি একদিনের আন্তর্জাতিক (ওডিআই) ক্রিকেট প্রতিযোগিতা যেটি ২০১৬ সালের নভেম্বর মাসে জিম্বাবুয়েতে অনুষ্ঠিত হয়েছে। এটি তিন জাতির আন্তর্জাতিক ক্রিকেট প্রতিযোগিতা যাতে জিম্বাবুয়ে, শ্রীলঙ্কা এবং ওয়েস্ট ইন্ডিজ অংশ নেয়। শ্রীলংকা দল মূলতঃ দুটি টেস্ট, তিনটি ওডিআই এবং একটি টি-টুয়েন্টি খেলার জন্য নির্ধারিত জিম্বাবুয়ে সফরে যায়। তবে ওয়ানডে এবং টি-টুয়েন্টি এই ত্রিদেশীয় সিরিজ দ্বারা প্রতিস্থাপিত করা হয়।
ডিআরএস প্রযুক্তি জিম্বাবুয়েতে সীমিত ওভারের সিরিজে প্রথমবারের মতো ব্যবহার করা হবে। এই জিম্বাবুয়ের সিরিজের দ্বিতীয় টেস্টে তার ব্যবহার নিম্নরূপ শ্রীলঙ্কার বিপক্ষে। যে অবিলম্বে ত্রিদেশীয় সিরিজের পূর্বে।
শেন ডোরিচ এবং মিগুয়েল কামিন্স এর জায়গায় ওয়েস্ট ইন্ডিজ দল যোগ করা হয় নি মারলন স্যামুয়েলস ও আলজারি যোসেফ। ড্যারেন ব্র্যাভো 'দল থেকে বাদ দেয়া হয় পরে তিনি টুইটারে একটি মন্তব্য পোস্ট করে ওয়েস্ট ইন্ডিজ ক্রিকেট বোর্ড (ডব্লিউআইসিবি) বলিয়া গণ্য "অনুপযুক্ত ও অগ্রহণযোগ্য"। তিনি দ্বারা প্রতিস্থাপিত হয় জেসন মোহাম্মদ। সুনীল নারাইন ব্যক্তিগত কারণে দল ত্যাগ করেন এবং দ্বারা প্রতিস্থাপিত হয় দেবেন্দ্র বিশু।
লেভিয়াথন (বই)
লেভিয়াথন একটি যুগশ্রেষ্ঠ গ্রন্থ যার রচয়িতা টমাস হব্‌স। গ্রন্থটি সর্বপ্রথম ১৬৫১ খ্রিস্টাব্দে প্রকাশিত হয়। ইংরেজী ভাষায় গ্রন্থটির পুরো নাম "Leviathan or The Matter, Forme and Power of a Common Wealth Ecclesiasticall and Civil।" ১৬৬৮ খ্রিস্টাব্দে তে হবস্‌ ল্যাটিন ভাষায় গ্রন্থটির একটি নতুন সংস্করণ প্রকাশ করেন। প্রভাবের বিবেচনায় "লেভিয়াথন" গ্রন্থটি ম্যাকিয়াভেলির দ্য প্রিন্স-এর সঙ্গে তুলনীয়।
এ গ্রন্থে হবস্‌ পদার্থবিদ্যা ও মানবপ্রকৃতি সম্পর্কে আলোচনা করেছেন। এছাড়া এতে নৈতিকতা ও রাজনৈতিক তত্ত্ব গুরুত্ব সহকারে বিশ্লেষিত হয়েছে। গ্রন্থটি রাজনৈতিক চিন্তাধারায় এক বিশেষ আলোড়নের সৃষ্টি করে। এই পুস্তকে মানুষের সঙ্গে রাষ্ট্রের সামাজিক চুক্তিকে বিশদভাবে ব্যাখ্যা করা হয়েছে। চরম রাজতন্ত্র বা স্বৈরাচার সমর্থনের উদ্দেশ্যেই হবস রাষ্ট্রের উৎপত্তি ব্যাখ্যা করেছেন।
হবসের মতে মানুষ কোনো প্রকার সরকারি সুযোগ সুবিধা ভোগ করা ছাড়াই প্রাকৃতিক রাজ্যে বসবাস করতো। এমতাবস্থায় ব্যক্তিগত স্বার্থ রক্ষায় মানুষের যাবতীয় কার্যাবলি নিয়ন্ত্রণ হতো। বস্তুত, প্রাকৃতিক রাজ্যের ভয়াবহ পরিবেশে কারও পক্ষে শান্তিপূর্ণ ভাবে জীবন যাপন করা সম্ভব ছিল না। এমতাবস্থায় কোনো গণশাসকের অস্তিত্ব ছিল না এবং কোনো প্রকার আইন কানুন ছিল না। সেখানে সরকার ও ন্যায়ধর্ম বলতে কিছুই ছিল না। ইহা ছিল মানুষের এক প্রকার নাগরিক ও রাজনৈতিক জীবনের পূর্বাবস্থা। এই পরিস্থিতিতে মানব জীবন ছিল নিঃসঙ্গ, দরিদ্র্য, বিশ্রী, পাশবিক ও অত্যন্ত সাময়িক।
গোমস্তাপুর পাইলট উচ্চ বিদ্যালয়
গোমস্তাপুর পাইলট উচ্চ বিদ্যালয় চাঁপাইনবাবগঞ্জ জেলার গোমস্তাপুর উপজেলায় অবস্থিত একটি বিদ্যালয়।
১৯৪৯ গোমস্তাপুর কিউ এ এম পাইলট উচ্চ বিদ্যালয় প্রতিষ্ঠিত হয়। তৎকালীন পাকিস্তানি প্রেসিডেন্ট কাইদ-এ-আজম মোহাম্মদ আলি জিন্নাহ এর নাম অনুসারে বিদ্যালয়টির নামকরণ করা হয়। বিদ্যালয়টি তৎকালীন সরকারের পাইলট প্রকল্প ভুক্ত ছিল। এটি বাংলাদেশের একটি ঐতিহ্যবাহী একটি বিদ্যালয়। ১৯৭১ সালের মুক্তিযুদ্ধের স্বাধীনতা পরবর্তী সময়ে ২০০১ সালে সেসময়কার প্রসাশনের চাপের মধ্যে পড়ে বিদ্যালয়টির নাম পরিবর্তন করা হয়। এবং পূর্বের নাম থেকে কিউ এ এম (কাইদ-ই আজম মেমোরিয়াল)বাদ দিয়ে বিদ্যালয়টির নামকরণ করা হয় গোমস্তাপুর পাইলট উচ্চ বিদ্যালয়।
গুপ্তেশ্বর দেবালয়
গুপ্তেশ্বর দেবালয় বা গুপ্তেশ্বর মন্দির () হল অসমর শোণিতপুর জিলার পশ্চিম প্রান্তে ঢেকীয়াজুলি শহরে অবস্থিত হিন্দু ধর্মএর এক দেবালয়। এই দেবালয় শিঙরী মন্দির হিসাবেও জানা যায়, কালিকা পুরাণএ শৃংগটক নামেরে এর উল্লেখ আছে। তেজপুর শহর থেকে প্রায় ৪৫ কিলোমিটার আর ঢেকীয়াজুলি শহর থেকে প্রায় ১১ কিলোমিটার ভিতরে ব্রহ্মপুত্র নদীর পারে শিঙরী পাহাড়ের পাদদেশে এই দেবালয় অবস্থিত। লোকপ্রবাদ অনুসারে, এই মন্দিরটি স্বয়ং বিশ্বকর্মা দেবতা নির্মাণ করেছিলেন, এবং রেপরে আহোম স্বর্গদেউ ইহা সম্প্রসারিত করেন।
গুপ্তেশ্বর দেবালয়ের শিখরে একটি পিতলের কলসি, একটি মুখ্য তোরণ আছে। দেবালয়ের চারপাশ প্রাচীন কালের ইট দ্বারা নির্মিত।
গুপ্তেশ্বর দেবালয়ের নামকরণ সংক্রান্ত একটা লোকশ্রুতি অনুসারে দ্বাপর যুগএ শোণিতপুরের রাজা বাণাসুর কাশীধামে গিয়ে শিবএর আরাধনা করেছিলেন। তিনি কাশী থেকে এসে নিজ রাজ্যের ভিতরে দ্বিতীয় একখানি কাশীধাম স্থাপন করার মনস্থ করে এখনকার লুহিতের পারে বিশ্বনাথ ঘাটএ নির্মাণ কার্য আরম্ভ করেন। বানাসুরের এই বৃহৎ কাশীধাম নির্মাণের কথা জানতে পেরে স্বর্গের দেবতাগণ বিস্মিত হ’ল এবং এই পরিকল্পনা বিফল করবার জন্য বাণরাজার আনা একটা শিবলিংগ চুরি করি এনে শিঙরীর পাহাড়ের গুহাতে লুকিয়ে রাখে। শিবকে এইভাবে গুপ্ত করে রাখার জন্যই এই মন্দির গুপ্তেশ্বর নামে পরিচিত হয়।
রাজনৈতিক দর্শন
রাজনৈতিক দর্শন বা রাষ্ট্রদর্শন () হচ্ছে রাষ্ট্র সম্পর্কে দার্শনিক চিন্তন, রাষ্ট্রের প্রকৃতি, কার্যাবলি, মূল্য, রাষ্ট্রীয় অভিজ্ঞতার সত্যতা, জীবন ও জগতের পরম সার্থকতা হিসেবে রাষ্ট্রীয় অভিজ্ঞতার যথার্থতা সম্পর্কে দার্শনিক অনুসন্ধান লাভ। রাষ্ট্রদর্শন বলতে আমরা রাষ্ট্র, রাষ্ট্রের প্রকৃতি, পরিধি ও কার্যাবলি এবং মানব জাতির উন্নয়ন ও প্রগতি সম্পর্কিত মতবাদকে বুঝি। সামগ্রিকভাবে রাষ্ট্র সম্পর্কিত দার্শনিক চিন্তাভাবনাই হলো রাষ্ট্রদর্শন। রাষ্ট্রদর্শনের বিষয়বস্তু প্রধানত তিনটি ক্ষেত্রে উল্লেখযোগ্য। যেমন, মানব প্রকৃতি ও তার কার্যকলাপ, জীবনের সমগ্র অনুভূতির জন্য পৃথিবীর অপরাপর বিষয়ের সাথে মানুষের সম্পর্ক এবং সমাজের পারস্পরিক সম্পর্ক।
রাষ্ট্রই হচ্ছে রাষ্ট্রদর্শনের মূল একথা বলা যায় না। বিভিন্ন যুগে রাষ্ট্রদর্শনের বিভিন্ন সমস্যা প্রাধান্য পেয়েছে। প্রাচীনকালে বিশেষ করে গ্রিক ও রোমান চিন্তায় যে সমস্ত প্রশ্ন প্রাধান্য পেয়েছে তার মধ্যে উল্লে¬খযোগ্য হলো ন্যায়নীতির ধারণা, আদর্শ রাষ্ট্রের বৈশিষ্ট্য, শাসনের উদ্দেশ্য ও লক্ষ্য, শাসকের যোগ্যতা এবং আইনের প্রয়োজনীয়তা ও লক্ষ্য, সমতার ভিত্তিতে সমাজ প্রতিষ্ঠা সম্ভব কী না প্রভৃতি।
মধ্য যুগে রাষ্ট্রদর্শনের ধারাটি ছিলো কিছুটা ভিন্ন ধর্মী। আধ্যাত্মিক ও পার্থিব শক্তির প্রাধান্যের লড়াই এই যুগের রাষ্ট্রদর্শনকে প্রভাবিত করেছে। ধর্মীয় কুসংস্কার ও অন্ধবিশ্বাসের বিরুদ্ধে সংস্কার আন্দোলন ষোড়শ শতাব্দীতে রাষ্ট্রদর্শনের অগ্রগতিকে প্রসারিত করেছে। সার্বভৌমিকতা ও জাতীয় রাষ্ট্রের ধারণাটিও এই সময় প্রচারিত হয়।
সপ্তদশ ও অষ্টাদশ শতাব্দীর চিন্তায় প্রাধান্য পায় রাষ্ট্র ও সংগঠনের বিভিন্ন তত্ত্ব। গণতন্ত্র, প্রতিনিধিত্ব, সমতা, স্বাধীনতা প্রভৃতি ধারণা এই সময় জনপ্রিয় হয়। উনবিংশ ও বিংশ শতাব্দীতে যে বিষয়গুলো ছিলো রাজনৈতিক বিতর্কের মূলে তার মধ্যে উল্লে¬খযোগ্য হলো রাষ্ট্রের কার্যাবলি, পরিধি, রাষ্ট্র ও নাগরিকের সম্পর্ক, আন্তর্জাতিক সম্পর্ক প্রভৃতি।
বেলেঘাটা খাল
বেলেঘাটা খাল উত্তর কলকাতার একটি গুরুত্ব পূর্ন খাল।খালটি প্রধানত উত্তর থেকে দক্ষিণে প্রবাহিত হয়েছে।প্রবাহের শেষের দিকে খালটি পূর্ব দিকে প্রবাহিত হয়েছে।খালটি চিংপুর লকগেট থেকে উৎপন্ন হয়ে মানিকতলা ,রাজাবাজার হয়ে বেলেঘাটা পৌঁচ্ছেচে।এর পর এটি পূর্ব দিকে প্রবাহিত হয়ে চিংড়িহাটা আসে।এখানে খালটি ইস্টার্ন ড্রেনেজ চ্যানেল-এর সঙ্গে যুক্ত হয়েছে।
কলকাতার অনান্য খালের মত এই খালও দূষণের শিকার।খালের জল রুদ্ধ হয়ে পরেছে।ফলে খালের পার্শবর্তী অঞ্চল অস্বাস্থকর হয়ে পড়ছ।বর্ষায় জল খালকে প্লাবিত করছে।এতে মশা মাছির প্রাদুর ভাব ঘটছে প্রতি বছর।
ত্রিগামি ভাষা
ত্রিগামি বা "কাটার গাম্বিরি", হচ্ছে একটা কথ্য ভাষা যা আফগানিস্তানের কুনার প্রদেশের বাতাপুর জেলার পেছ নদীর নিম্নাঞ্চলের ত্রেগাম উপত্যকার গাম্বির, কাটার, এবং দেবুজ গ্রামে প্রচলিত। এই এলাকাটি হিন্দুকুশ সংলগ্ন পাকিস্তান সীমান্তে অবস্থিত। ত্রিগামি ভাষা নুরিস্তানি ভাষাপরিবারের ইন্দো-ইরানীয় শাখার একটি ভাষা। প্রায় ৩৫০০ লোকজন (২০১১ সাল অনুযায়ী) এই ভাষাতে কথা বলে। ত্রিগামির পাশাপাশি বেশির ভাগ মানুষ পশতু ভাষায় কথা বলে।
ত্রিগামি ভাষা বাইগালির খুব কাছাকাছি ভাষা, যা গাজিবাদ জেলার পূর্বাঞ্চলে বলা হয়, যার শব্দার্থের সাথে ৭৫% থেকে ৮০% মিল রয়েছে। যদিও ত্রিগামি গ্রাম খুবই কাছাকাছি, তবুও কাটার এবং গাম্বির গ্রামের উপভাষার মধ্যে কিছুটা পার্থক্য রয়েছে। ভাষাটিকে ইন্দো-আর্য ভাষাসমূহ এবং নুরিস্তানি কাটা-ভারি উপভাষা প্রভাবিত করেছে।
ত্রিগামি একটি অলিখিত বিপন্ন ভাষা, যা পশতু ভাষা দ্বারা পরিবর্তিত, এ অঞ্চলের উদীয়মান ভাষা। প্রায় সব ত্রিগামি লোকজনই দ্বিভাষী এবং ত্রিগামিভাষী লোকদের কাছে তাদের ভাষা ঠিকিয়ে রাখার কোন উপায় নেই।
ক্রিটো
ক্রিটো () ( or ; ) হচ্ছে প্রাচীন গ্রিক দার্শনিক প্লেটোর একটি কথোপকথন। সক্রেটিসের ধনী বন্ধু ক্রিটো তাকে জেল থেকে পালিয়ে এথেন্স ত্যাগ করার জন্য বললে সক্রেটিস তা দৃঢ়তার সংঙ্গে প্রত্যাখান করেন এ সম্পর্কেই প্লেটোর এ বইটি রচিত।
মির্জা মোফাজ্জল ইসলাম
ড. মির্জা মোফাজ্জল ইসলাম একজন বাংলাদেশী বিজ্ঞানী। তাঁর বিশেষ কাজের মধ্যে রয়েছে জলবায়ুসহিষ্ণু ধান উদ্ভাবন। এছাড়াও তিনি ধানের বেশ কিছু জাতের উদ্ভাবন করে যার মধ্যে বিনা-৮ (২০১০), বিনা-১০ (২০১২), বিনা-১১, বিনা-১২ উল্লেখযোগ্য।
ড. মির্জা মোফাজ্জল ইসলাম (অপু) তার বাবা ছিলেন একজন বিশিষ্ট সমাজ সেবক। তার ছুট চাচা মির্জা মাজহারুল ইসলাম এ উপমহাদেশের খ্যাতিমান শল্যচিকিৎসক, মুক্তিযোদ্ধা, ভাষা সৈনিক ও ব্রিটিশ বিরোধী আন্দলনের সক্রিয় সংগঠক। উল্লেখ্য তার আত্মিয় আবু সাঈদ চৌধুরী একজন বিচারপতি, ঢাবি'র উপাচার্য, বিদেশে মুক্তিযোদ্ধের সংগঠক ও গণপ্রজাতন্ত্রী বাংলাদেশ সরকারের রাষ্টপতি ছিলেন। তার দাদা মরহুম মির্জা হেলাল উদ্দিন ছিলেন বিশিষ্ট সমাজ সেবক। তার স্ত্রী ড. শামছুন্নাহার বেগম (লুনা) একই প্রতিষ্ঠানে উর্ধ্বতন বৈজ্ঞানিক কর্মকর্তা হিসেবে কর্মরত।
ড. মির্জা মোফাজ্জল ইসলাম ১৯৬৫ সালের ২০ মে টাঙ্গাইল জেলার কালিহাতী উপজেলার আগচারান গ্রামে জন্মগ্রহণ করেন।
বল্লা করোনেশন উচ্চ বিদ্যালয় হতে প্রথম বিভাগে এসএসসি (১৯৮০) এবং নটরডেম কলেজ হতে প্রথম বিভাগে এইচএসসি পাস করেন (১৯৮৩)। বাংলাদেশ কৃষি বিশ্ববিদ্যালয় থেকে বিএসসি এজি (অনার্স) (১৯৮৭), জেনেটিকস ও প্লান্ট ব্রিডিং বিভাগ হতে এমএসসি (এজি) ডিগ্রি লাভ করেন (১৯৮৮)। ইউনিভার্সিটি অব ফিলিপাইন থেকে পিএইচডি সম্পন্ন করেন (২০০৪)। 
কর্ণেল বিশ্ববিদ্যালয় (যুক্তরাষ্ট্র) থেকে পোস্ট ডক্টরাল ডিগ্রি অর্জন করেন (২০১৪)। এছাড়া স্কুল, কলেজ ও বিশ্ববিদ্যালয় পর্যায়ে বিভিন্ন বিতর্ক প্রতিযোগিতা, আবৃতি, গান, নাটক ইত্যাদি কর্মকান্ডে তার পদচারণা ছিল উল্লেখ্যযোগ্য। বিশেষ করে বাংলাদেশ কৃষি বিশ্ববিদ্যালয়ে প্রগতিশীল সাংস্কৃতিক সংগঠন 'শতাব্দী'র অন্যতম সদস্য ছিলেন।
ড. মির্জা মোফাজ্জল ইসলাম বৈজ্ঞানিক কর্মকর্তা হিসেবে বাংলাদেশ পরমাণু কৃষি গবেষণা ইনস্টিটিউট (বিনা) ময়মনসিংহ এ কর্মজীবন শুরু করেন বৈজ্ঞানিক কর্মকর্তা পদে (১৯৯৪) ,উর্ধ্বতন বৈজ্ঞানিক কর্মকর্তা (২০০৪), প্রধান বৈজ্ঞানিক কর্মকর্তা পদে কাজ শুরু করেন (২০০৯), মূখ্য বৈজ্ঞানিক কর্মকর্তা এবং বিভাগীয় প্রধান (উদ্ভিদ প্রজনন বিভাগ) (২০১৫)।
ড. মির্জা মোফাজ্জল ইসলাম গ্রিন সুপার রাইস বা বিনা ধান-১৭ জিএসআর আবিষ্কার করেন। এছাড়া তিনি খরা, বন্যা ও লবণসহিষ্ণু ধানের জাত উদ্ভাবনে সফল হয়েছেন। বৈরী আবহাওয়া সহিষ্ণু ফসলের জাত উদ্ভাবনের পাশাপাশি ধান চাষে বৈপ্লবিক পরিবর্তন এনেছেন। এ পর্যন্ত তিনি ১৯ টি জাত উদ্ভাবন করেছেন, তার তত্বাবধানে ৫৮ জন এমএস ও ১০ জন পিএইচডি সম্পন্ন করেছেন। তিনি এ পর্যন্ত ১৫টি আন্তর্জাতিক ও ৮টি জাতীয় প্রকল্পের প্রধান গবেশক/প্রকল্প পরিচালক হিসেবে দায়িত্ব পালন করেছেন। আগামীদিনে তিনি বৈরী আবহাওয়া সহনশীল ফসলের জাত উদ্ভাবন করবেন।তার উদ্ভাবিত বিশেষকরে আউশ মৌসুম উপযোগী নেরিকা (আফ্রিকা ধান) হতে পরিবর্তিত খরা সহনশীল ধানের জাত ছারকরনের অপেক্ষায় আছে। এছাড়া গবেষণার পুস্তক, প্রবন্ধ ও শতাধিক মৌলিক প্রকা়েশনা রযছে।
ইন তাম
ইন তাম (; ২২ সেপ্টেম্বর, ১৯২২১ এপ্রিল, ২০০৬) ছিলেন কম্বোডিয়ার প্রাক্তন প্রধানমন্ত্রী। তিনি ৬ মে, ১৯৭৩ থেকে ৯ ডিসেম্বর, ১৯৭৩ সাল পর্যন্ত এ দায়িত্বপালন করেন। রাজনীতিতে তিনি দীর্ঘজীবন অতিবাহিত করেন।
পূর্ব কম্বোডিয়ার কাম্পোং চাম প্রদেশের স্টাং ট্রেং জেলার প্রেক কাক গ্রামে ইন তাম জন্মগ্রহণ করেন। শিশু হিসেবে তিনি ট্রেং প্যাগোডায় পালি ভাষায় শিক্ষালাভ করেন। এরপর তিনি লিয়েসে সিসওয়াথ এ পড়তে যান। প্রাদেশিক সামরিক বাহিনির ইনসপেক্টর হিসেবে দায়িত্বপালন করার পর ধীরে ধীরে তিনি ব্রেভেটে জেনারেল পদে পৌছান এবং তাকেও প্রদেশের গভর্নর পদে উন্নীত হন।
১৯৬০-এর দিকে তাম রাজপুত্র নরোডম সিহানৌকের স্যাংকাম সরকারের বিভিন্ন পদে দায়িত্বপালন করেন, তার মধ্যে অন্যতম ছিল স্বরাষ্ট্রমন্ত্রী হিসেবে ১৯৬৪ থেকে ১৯৬৬ সাল পর্যন্ত দায়িত্বপালন।
তার আপন ভাতিজা প্রিপ ইনকেও গ্রেপ্তার করেন, যিনি সিহানৌক-বিরোধী ছিলেন। তার ভাতিজা খোমের সেরেই নামের একটি ডানপন্থী গেরিলা সংগঠনের সাথে যুক্ত ছিলেন, এমন অভিযোগে পরবর্তীতে তাকে মৃত্যুদণ্ডে দণ্ডিত করা হয়। সিহানৌকের প্রতি প্রাথমিকভাবে অনুগত হলেও ইন তাম ১৯৭০-এর ক্যাম্বোডিয় ক্যু এর মাধ্যমে ক্ষমতা থেকে সিহানৌককে অপসারণের অন্যতম প্রধান সংগঠক ছিলেন। ১৯৭০ সালের অক্টোবর মাসে তাম প্রজাতন্ত্রী খোমের রাষ্ট্রপতি হিসেবে নিজেকে ঘোষণা করেন।
১৯৭২ সালে তাম রাষ্ট্রপতি নির্বাচনে লন নোল ও কেও অ্যানের বিরুদ্ধে যান। ইউনাইটেড স্টেটস ন্যাশনাল সিকিউরিটি কাউন্সিল তামকে তৎকালীন ক্যাম্বোডিয় রাজনীতিবিদদের মধ্যে সবচেয়ে অভিজ্ঞ ও রাজনৈতিকভাবে পরিপক্ক হিসেবে উল্লেখ করা হয়, যার সুনীতি ও আধুনিক জীবনধারা সম্পর্কে গভীর ধারণা রয়েছে। তিনি ২৪% ভোটলাভ করে লোন নলের পিছনে গিয়ে দ্বিতীয় স্থানলাভ করেন। ধারণা করা হয়, নির্বাচন সুষ্ঠভাবে হলে তিনিই বিজয়ী হতেন। এবং নির্বাচন নিয়ে সমালোচনা থাকা সত্ত্বেও তিনি রাজধানী ফেনোম পেনে জয়লাভ করেন। রাজপুত্র সিসোওয়াথ সিরিক মাতাকের রিপাবলিকান পার্টির সাথে তামের ডেমোক্রেটিক পার্টি ঐ বছরে অনুষ্ঠিত পার্লামেন্টের নির্বাচনে প্রতিযোগিতা করতে অস্বীকৃতি জানান, কারণ প্রতিষ্ঠিত অবস্থা লন নোল ও তার ভাই লন নোনের আর্থ-সমাজতান্ত্রিক দলকেই সুবিধা করে দেয়।
একই বছর, ইন তাম লন নোল সরকারের প্রধানমন্ত্রী হিসেবে সাতমাস দায়িত্বপালন করেন। পরবর্তীতে সরকারিপক্ষের বিপরীতের একটি কর্মসূচীতে সমাজতন্ত্রীদের যোগ দেয়ানোর জন্য নিযুক্ত হন; রাজনীতি থেকে অব্যাহতি পেয়ে পরিবার ও ব্যাটামব্যাংয়ের সমর্থকদের সাথে থাকার জন্য। লং বোরেটের প্রধানমন্ত্রী হিসেবেও তিনি সফল হন।
এপ্রিল, ১৯৭৫ সালে খোমের রাউজ ক্যাম্বোডিয়ার নিয়ন্ত্রণ নিয়ে নেওয়ার সময় ইন তাম পয়পেটে অবস্থিত তার ফার্মে ছিলেন। তিনি মৃত্যুদণ্ডেই দণ্ডিত হতেন, কিন্তু থাইল্যান্ডে চলে গিয়ে তিনি রাউজের বিরুদ্ধে সীমান্তবর্তী অঞ্চলে বিপ্লবের চেষ্টা করেন। এই প্রচেষ্টা খুব বেশিদিন টেকেনি, বরং, কর্তৃপক্ষ তাকে বিতাড়িত করে দেন। তিনি ফ্রান্সে যান এবং ১৯৭৬ সালে যুক্তরাষ্ট্রে গিয়ে মানসিক চিকিৎসালয়ে চিকিৎসা নেন।
খোমার রাউজের পরাস্ত করার পর, ইন তাম ভিয়েতনামভিত্তিক সরকারের বিরুদ্ধে গিয়ে নরোডম সিহানৌক এবং তার ফানসিনপেক সংস্থাকে সমর্থন করে। তিনি ফানসিনপেকের সামরিক বাহিনী, মৌলিনাকার সর্বাধিনায়ক ছিলেন। মৌলিনাকা পরবর্তীতে "আর্মি ন্যাশনালে সিহানৌকিস্তে" নামে পরিচিতি লাভ করে, যতদিন না তিনি রাজপুত্র নরোডম রানারিদ্ধ কর্তৃক ১৯৮৫ সালে প্রতিস্থাপিত হয়। তিনি ছিলেন গণতান্ত্রিক কাম্পুচিয়ার জোট সরকারের প্রতিরক্ষামন্ত্রীর ৩জনের একজন ছিলেন। তিনিই পুনর্গঠন করেন ডেমোক্রেটিক পার্টি, ক্যাম্বোডিয়া, যা ১৯৯৩ সালের নির্বাচনে পার্লামেন্টে আসন পেতে ব্যর্থ হয়। ১৯৯৭ সালে তিনি কম্বোডিয়া পিপলস পার্টির সাথে জোট করেন।
রাশিয়ার দ্বিতীয় ক্যাথেরিন
রাশিয়ার দ্বিতীয় ক্যাথেরিন ( "Yekaterina Alekseyevna"), যিনি মহৎ ক্যাথেরিন নামেও পরিচিত।(, "Yekaterina Velikaya"; -)ক্যাথেরিন সবচেয়ে প্রখ্যাত ছিলেন এবং রাশিয়ার মধ্যে দীর্ঘতম ক্ষমতাসীন মহিলা নেতা ছিলেন। তিনি ১৭৬২ সাল থেকে তার মৃত্যুর আগ পর্যন্ত ১৭৯৬ সাল (৬৭ বছর) ক্ষমতাধর ছিলেন।
নাদির শাহ (আম্পায়ার)
নাদির শাহ (জন্ম ৭ ফেব্রুয়ারি, ১৯৬৪) একজন বাংলাদেশী আন্তর্জাতিক ক্রিকেট আম্পায়ার। আইসিসি আন্তর্জাতিক আম্পায়ার প্যানেলের একজন সদস্য হিসেবে, ২০০৬ সালের মার্চে বগুড়ায় বাংলাদেশ বনাম কেনিয়ার মধ্যকার একদিনের আন্তর্জাতিক ক্রিকেটের মাধ্যমে তাঁর অভিষেক ঘটে। তাঁর ভাই জাহাঙ্গীর শাহ, বাংলাদেশের হয়ে একদিনের আন্তর্জাতিক ক্রিকেট খেলেছেন।
অক্টোবর ২০১২ সালে, ২০১২ আইসিসি বিশ্ব টি২০-এর সময় তিনি একটি টিভির ফাঁদে ধরা পড়েন। যাতে টিভির এক সাংবাদিক জুয়াড়ি সেজে নাদির শাহসহ বেশ কয়েকজন আম্পায়ারকে ম্যাচ পাতানোর প্রস্তাব দেন। অর্থ পেলে মাঠে যেকোনও সিদ্ধান্ত দিতে রাজি হন তারা। নাদির শাহ পরে সেই অভিযোগ অস্বীকার করেন। ২০১৩ সালে তাকে বাংলাদেশ ক্রিকেট বোর্ডের (বিসিবি) দশ বছরের জন্য নিষিদ্ধ করে। পরে তাঁর আবেদনের প্রেক্ষিতে ফেব্রুয়ারি ২০১৬ সালে বিসিবি তাঁর ওপর থেকে নিষেধাজ্ঞা প্রত্যাহার করে নেয় এবং ঘরোয়া ক্রিকেটে আম্পায়ারিং করার অনুমতি পান।
কিরণ চক্রবর্তী
কিরণ চক্রবর্তী ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
কিরণ চক্রবর্তী ১৯২১ সালে ঢাকা জেলার নারায়ণগঞ্জ এর এক পরিবারে জন্মগ্রহণ করেন। তার পিতার নাম হিরালাল চক্রবর্তী ও মাতার নাম স্বর্ণপ্রভা দেবী। তাঁর মা ছিলেন কংগ্রেস কর্মী, স্বদেশি জিনিস ব্যবহার করতেন। ।
তিনি মামার প্রভাবে রাজনৈতিক মনস্ক হয়ে ওঠেন। তাঁর মামা অনুশীলন বিপ্লবী দলের নেতা ছিলেন। ছোটবেলা থেকে পরিবারের সদস্যদের দেখেছেন নানা কাজ করতে স্বদেশের জন্য। মায়ের সাথে যেতেন কংগ্রেসের কাজ করতে। দিদিমার সাথে আইন আমানয আন্দোলনে যান। কিরণ চক্রবর্তী ১৯৪৩ সালে ভারত ছাড়ো আন্দোলনে যোগ দেন।
তিনি আর.এস.পি নামে বিপ্লবী দলে যোগ দেন। একটি লাইব্রেরি ও পাঠচক্র গড়ে তোলেন। লাঠি-ছোরা খেলার ক্লাব প্রতিষ্ঠা করেন এবং কর্মীদের প্রশিক্ষণ দিয়ে স্বদেশী আন্দোলনে যোগদানের জন্য প্রস্তুত করেন।
বিজয়া রায়
বিজয়া রায় (জন্ম: অক্টোবর ১৯১৭ - মৃত্যু: ২ জুন, ২০১৫) ভারতীয় চলচ্চিত্রকার সত্যজিৎ রায়ের স্ত্রী ছিলেন। তাঁদের পুত্র সন্দীপ রায় একজন চলচ্চিত্র পরিচালক।
বিজয়া রায়-এর পিতার নাম চারুচন্দ্র দাস, একজন ব্যারিস্টার এবং তাঁর মাতার নাম মাধুরী দেবী, জাতীয়তাবাদী নেতা দেশবন্ধু চিত্তরঞ্জন দাশ স্ত্রী বাসন্তী দেবীর ছোট বোন।
তিনি সাফল্য বা সন্তুষ্টি ছাড়া কয়েক চলচ্চিত্রে কাজ করেন। ১৯৪৯ সালে তিনি সত্যজিৎ রায়কে বিয়ে করেন যিনি সম্পর্কে তাঁর পিসতুতো ভাই। তাদের একমাত্র পুত্র সন্দীপ ১৯৫৩ সালে জন্মগ্রহণ করেন। বিজয়া রায় সত্যজিৎ রায়-এর জীবনকে অনুপ্রেরণা এবং প্রভাব করেছিলেন। ১৯৯২ সালে তার স্বামীর মৃত্যুর পর তিনি তার পুত্র সন্দীপ, পুত্রবধূ ললিতা এবং নাতি সৌরদীপ সঙ্গে কলকাতায় বাস করতেন. তিনি একটি আত্মজীবনী "আমাদের কথা" ISBN 81-7756-687-3 লেখেন যা আনন্দ পাবলিশার্স দ্বারা প্রকাশিত হয়। তিনি নিউমোনিয়ায় আক্রান্ত হয়ে ২ জুন ২০১৫ সালে মারা যান।
চুউগোকু অঞ্চল
, মতান্তরে হল জাপানের বৃহত্তম দ্বীপ হোনশুর পশ্চিমতম অংশ। এই ভৌগোলিক অঞ্চলের অন্তর্গত প্রশাসনিক অঞ্চলগুলো হল তোত্তোরি, শিমানে, ওকায়ামা, হিরোশিমা ও য়ামাগুচি। ২০১০ এর জনগণনা অনুযায়ী এই অঞ্চলের জনসংখ্যা ছিল ৭৫,৬৩,৪২৮ জন।
চুউগোকু কথাটির আক্ষরিক অর্থ "মধ্যদেশ", যদিও অঞ্চলটির এহেন নামকরণের ইতিহাস স্পষ্ট নয়। ঐতিহাসিকভাবে জাপান কয়েকটি প্রদেশ বা "কোকু"-তে বিভক্ত ছিল, যাদের দেশের রাজধানী অঞ্চল কান্‌সাই থেকে দূরত্বের নিরিখে তিন ভাগে ভাগ করা হত, যথা নিকট অঞ্চল (近国, "কিংগোকু"), মধ্য অঞ্চল (中国, "চুউগোকু") এবং দূর অঞ্চল (遠国, "ওংগোকু")। এই ব্যাখ্যা অনুযায়ী চুউগোকু অঞ্চল বলতে রাজধানীর পশ্চিমে অবস্থিত "মধ্য অঞ্চল" ভুক্ত প্রদেশগুলোকে বোঝাত। কিন্তু বর্তমান চুউগোকু অঞ্চলের অন্তর্গত মাত্র পাঁচটি প্রশাসনিক অঞ্চলকে অতীতে বাস্তবিক মধ্য অঞ্চল বলে গণ্য করা হত, এবং কান্‌সাইয়ের পূর্বদিকের কোনও মধ্য অঞ্চলভুক্ত প্রদেশকেই চুউগোকু বলা হত না। অতঃপর একটি বিকল্প ব্যাখ্যা হল কান্‌সাই ও এশিয়ার মূল ভূভাগের সাথে বাণিজ্যে গুরুত্বপূর্ণ কিউশুর মধ্যে সংযোগ রক্ষাকারী অঞ্চলকে চুউগোকু বলা হতে থাকে।
জাপানি ভাষায় "চুউগোকু" উচ্চারণে 中国 চিত্রাক্ষর দুটিকে পড়লে এখন চীন বোঝায়। ১৯১১ খ্রিঃ চীনা প্রজাতন্ত্রের গঠনের সময় থেকে এই পাঠ চলে আসছে। চীনা ভাষাতেও চীন বোঝাতে এই দুটী চিত্রাক্ষরই ব্যবহৃত হয়, তবে তাদের উচ্চারণ হল "ঝংগুও" বা "চুংকুও," যার মানে মধ্য রাজ্য।
প্রধানত পর্যটনশিল্পের ক্ষেত্রে চীনের সাথে বিভ্রান্তি এড়ানোর জন্য চুউগোকু অঞ্চলকে "সান্‌ইন্‌-সান্‌ইয়ো অঞ্চল" বলে উল্লেখ করা হয়। সান্‌ইন্‌ হল জাপান সাগরের উপকূলবর্তী উত্তরাঞ্চল, এবং সান্‌ইয়ো হল সেতো সাগরের উপকূলবর্তী দক্ষিণাঞ্চল।
চুউগোকু অঞ্চলের অন্তর্গত বর্তমান প্রশাসনিক অঞ্চলগুলি হল হিরোশিমা, য়ামাগুচি, শিমানে, ওকায়ামা ও তোত্তোরি। সমগ্র অঞ্চলটিই অসম ঢালু পাহাড়সঙ্কুল। কেন্দ্র থেকে পূর্ব ও পশ্চিমে প্রসারিত দুটি পর্বতশ্রেণি দ্বারা অঞ্চলটিকে ভৌগোলিকভাবে পূর্বোক্ত দুই ভাগে ভাগ করা যায়।
চুউগোকু অঞ্চলের "রাজধানী" হিরোশিমা নগর দ্বিতীয় বিশ্বযুদ্ধে পারমাণবিক বোমাবর্ষণে ধ্বংস হয়ে যাওয়ার পরে পুনর্গঠিত হয়েছে, এবং বর্তমানে এটি একটি দশ লক্ষাধিক জনসংখ্যা বিশিষ্ট শিল্পভিত্তিক মহানগর।
সেতো সাগরের মৎস্যশিল্প বর্তমানে অত্যধিক মাছ ধরা ও দূষণে ব্যাপক ক্ষতির সম্মুখীন হয়েছে। সান্‌ইয়ো অঞ্চলটি এমনিতে ভারী শিল্পকেন্দ্রিক, সান্‌ইন্‌ অঞ্চলে চাষ আবাদের উপর অধিক নির্ভরশীল অর্থনীতি পরিলক্ষিত হয়।
খবিরুজ্জামান
শহীদ খবিরুজ্জামান (জন্ম: ১৯৫১ - মৃত্যু: ১২ অক্টোবর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
শহীদ খবিরুজ্জামানের বাড়ি রাজবাড়ী জেলার পাংশা উপজেলার বাহাদুরপুর ইউনিয়নের কাজীপাড়া গ্রামে। তাঁর বাবার নাম আবদুল জব্বার মৃধা এবং মায়ের নাম সুফিয়া খাতুন। তিনি অবিবাহিত ছিলেন।
খবিরুজ্জামান ১৯৭১ সালে নৌকমান্ডোর প্রশিক্ষণ নেওয়ার পর চট্টগ্রামে প্রথম অপারেশনে অংশ নেন। পরবর্তীতে খুলনার চালনা বন্দরে যুদ্ধে যোগ দেন।
১৯৭১ সালের অক্টোবর মাসের প্রথম দিকে খবিরুজ্জামানসহ তিনজন নৌ কমান্ডো ভারত থেকে রওনা হলেন মাদারীপুরের উদ্দেশে। এ দলের লক্ষ্য টেকেরহাট ফেরিঘাটে আক্রমণ। নিরাপত্তার কারণে তাঁদের রাতে চলাচল করতে হয় আর যাত্রাপথও তাঁদের অচেনা। নানা বাধা অতিক্রম করে কষ্টে যুদ্ধাস্ত্র, মাইনসহ তাঁরা সাত দিনে পৌঁছালেন মাদারীপুরের রাজৈরে গোপন মুক্তিযোদ্ধা ক্যাম্পে। সেখানে অবস্থা পর্যবেক্ষণের পর তাঁরা সিদ্ধান্ত নিলেন অক্টোবরের শেষ দিকে টেকেরহাট ফেরিঘাট আক্রমণের। তাঁদের নিরাপত্তা দেবে মুক্তিযোদ্ধাদের একটি দল। নির্ধারিত দিন রাত একটায় খবিরুজ্জামান ও অন্য দুই নৌ কমান্ডো মাইন বুকে বেঁধে এগিয়ে যেতে থাকলেন। কিন্তু রেকিতে ভুল থাকায় খবিরুজ্জামান তাঁর টার্গেট খুঁজে পাচ্ছিলেন না। এ জন্য তিনি পানি থেকে মাথা উঁচু করে তা খুঁজতে থাকলে পাকিস্তানি সেনারা তাঁকে দেখে ফেলে। সঙ্গে সঙ্গে পাকিস্তানি সেনাদের ছোড়া এক ঝাঁক গুলিতে খবিরুজ্জামানের মাথা ও দেহ ঝাঁঝরা হয়ে যায়। নৌকমান্ডো খবিরুজ্জামান সেদিন এখানে শহীদ হন। অন্য দুজন কমান্ডো সফলতার সঙ্গে দায়িত্ব পালন করেন। তাঁদের লাগানো মাইনে ফেরিঘাট সম্পূর্ণ ডুবে যায়। ঘটনার তিন দিন পর খবিরুজ্জামানের সহযোদ্ধারা জানতে পারেন টেকেরহাট থেকে পাঁচ কিলোমিটার দূরবর্তী এক স্থানে নদীতে ডুবুরির পোশাক পরিহিত খবিরুজ্জামানের লাশ ভেসে আছে। তখন তাঁরা সেখানে গিয়ে খবিরের লাশ শনাক্ত করেন। কিন্তু পাকিস্তানি সেনাবাহিনীর ভয়ে তাঁরা শহীদ খবিরের লাশ দাফন করতে না পেরে ডুবুরির পোশাক খুলে কুমার নদেই লাশটি ভাসিয়ে দেন। মুক্তিযুদ্ধে সাহসী ভূমিকা প্রদর্শনের জন্য শহীদ খবিরুজ্জামানকে মরণোত্তর বীর বিক্রম খেতাব দেওয়া হয়েছে।
চীন-পাকিস্তান অর্থনৈতিক করিডর
চীন-পাকিস্তান অর্থনৈতিক করিডর বা সিপিইসি হল চীন ও পাকিস্তান এর মধ্যে গড় ওঠা এক বিশেষ অর্থনৈতিক করিডর।করিডরটি চীনের প্রস্তাবিত ওয়ান বেল্ট, ওয়ান রোড নীতির অন্তর্গত। এটি চীনের অর্থ সহায়তায় গড়ে তুলা হচ্ছে। এই করিডরটি মোট দৈর্ঘ্য হবে ।এটি পাকিস্তানএর গদর শহরের গদর বন্দর থেকে চীনের শিনচিয়াং প্রদেশের কাশগর পর্যন্ত নিরমান করা হবে। এই প্রকল্পে গদর ও কাশগর মহাসড়ক ,রেলপথ দ্বারা যুক্ত হবে। এছাড়া এই পথে অপটিকাল ফাইবার বসানো হবে দ্রুত যোগাযোগের জন্য। তেল ও গ্যাসের পাইপ লাইন এই পথে নিয়ে নিয়ে যাওয়া হবে। এই পকল্পে গদর ও কাশগর এর সঙ্গে সঙ্গে পাকিস্তানের ইসলামাবাদ, লাহোর ও করাচি যুক্ত হবে।করিডরের অংশ হিসাবে ১,১০০ কিলোমিটার করাচি থেকে লাহর পর্যন্ত মোটরওয় নির্মাণ করা হবে। রায়ালপিন্ডি থেকে কাশগর পর্যন্ত নির্মাণ করা হয়েছে কারাকোরাম মহাসড়ক। করাচি থেকে খাইবার পাক্তুন পর্যন্ত রেল পথকে আধুনিক করা হবে।করিডরের নির্মাণ কাজে যুক্ত রয়েছে ৭ হাজার চীনা কর্মী। এই করিডরের পাশে প্রায় ১২ টির মত বিশেষ অর্থনৈতিক অঞ্চল গড়া হবে।
১৯৫০ সালে চীন সীমান্ত থেকে গদর পর্যন্ত করিডর নির্মাণের চেষ্টা চালায়। এর পর ১৯৫৯ সালে দীর্ঘ কারাকোরাম হাইওয়ে নির্মাণ শুরু হয়। এই হাইওয়ে চীন ও পাকিস্তানকে যুক্ত করেছে।এর পর চীন ১৯৯৮ সালে গদর বন্দর নির্মাণে আগ্রহ দেখায়। ২০০২ সালে গদর বন্দ নির্মাণ শুরু করে চীন এবং ২০০৬ সালে বন্দরটির নির্মাণ সম্পূর্ন হয়। চীন ওয়ান বেল্ট, ওয়ান রোড নীতিতে গদর এর সঙ্গে কাশগরের সংযোগের কথা বলে।শেষে চীন ও পাকিস্তান এর সহযোগিতায় শুরু হয় চীন পাকিস্তান অর্থনৈতিক করিডর নির্মাণ। এই প্রকল্পটি চীন তার ত্রয়দশ পঞ্চবার্ষিকি পরিকল্পনাতে উল্লেখ করে। ২০১৫ সালে এই করিডর গড়ার জন্য চীন ও পাকিস্তান মৌ-স্বাক্ষর করে।বর্তমানে এর নিরমান কার্য চলছে।
গাদর সিপিইসি প্রকল্পের মূল আংশ গঠন করে, কারণ এটি চীনের উচ্চাভিলাষী ওয়ান বেল্ট, ওয়ান রোড প্রজেক্ট এবং তার সামুদ্রিক সিল্ক রোড প্রকল্পের মধ্যে সংযোগ ঘটাবে। সামগ্রিকভাবে ২০১৭ সালের ডিসেম্বরে গবাদার বন্দর প্রকল্প প্রায় ১ বিলিয়ন ডলারেরও বেশি আর্থে গড়ে তোলা হবে।
চীন-পাকিস্তান অর্থনৈতিক করিডরের গুরুত্ব পূর্ন অংশ হল গদর বন্দর। এটি গদর শহরের পাশে গদর উপসাগরএর তীরে গড়ে উঠেছে। ২০০২ সালে গদর বন্দরের প্রাথমিক অবকাঠামো নির্মাণের কাজ শুরু হয় এবং ২০০৬ সালে সম্পন্ন হয়, তবে গদর বন্দরটি উন্নয়ন এবং প্রসারিত করার পরিকল্পনা রয়েছে। বন্দরটির আধুনিকিকরনে চীন ১.৫৬ বিলিওন ডলারের অর্থ সাহায্য দেবে। এই বন্দরের গভীরতা ১৫ মিটার থেকে ১৮ মিটির পর্যন্ত। সিপিইসি চুক্তির আওতায়, গদর বন্দরকে প্রাথমিকভাবে বাড়ানো এবং আধুনিকিকরন করা হবে যাতে ৭০,০০০ টন পর্যন্ত মালবাহী বড় বড় সমুদ্রগামী জাহাজ, তেলের ট্যাঙ্কার বন্দরটিতে নোঙর করতে পারবে। এই বন্দরে খনিজ তেল জাহাজে করে এনে চীন নিজের দেশে পরিবহন করবে এই করিডর দ্বারা। উন্নততর পরিকল্পনাগুলির মধ্যে রয়েছে বন্দরের চারপাশে ১৩০ মিলিয়ন ডলার খরচে ব্রেকওয়াটার নির্মাণ, সেইসাথে প্রতিদিন ৫০০ মিলিয়ন ঘনফুট ক্ষমতার একটি তরলীকৃত প্রাকৃতিক গ্যাসের ভাসমান সুবিধা এবং গদর-নওয়াবশাহকে সংযুক্তকারী ইরান-পাকিস্তান গ্যাস পাইপলাইন নির্মাণ করা হবে।
চীনের অর্থ সাহায্যে গদর থেকে কাশগর পর্যন্ত একটি তেল ও খ্যাসের পাইপ লাইন নির্মাণের প্যস্তাব রয়েছে। মধ্যপ্রাচ্য থেকে তেল গদর বন্দর-এ এনে পরিষোধিত করে তা পাইপ লাইনের মধ্যমে চীনে পাঠানোর পরিকল্পনা নেওয়া হয়েছে। এছার ইরান থেকে গ্যাস আনার জন্য ইরান-এর থেকে গদর পর্যন্ত একটি পাইপ লাইন নির্মাণ করা হবে।
কুশ
কুশ (বৈজ্ঞানিক নাম: "Hestina nama") যার শরীর ও ডানা কালচে খয়েরি রঙের, ডানায় নীলচে ধূসর সরু ডোরা দেখা যায়। এরা বড় আকারের প্রজাপতি। কুশ ‘নিমফ্যালিডি’ পরিবারের সদস্য এবং ' অ্যাপাটুরিনি' উপগোত্রের অন্তর্ভুক্ত।
কুশ এর প্রসারিত অবস্থায় ডানার আকার ৯৫-১০৫ মিলিমিটার দৈর্ঘের হয়।
ভারতে প্রাপ্ত কুশ এর উপপ্রজাতি হল-
হিমালয় এর ২২০০ মিটার উচ্চতা পর্যন্ত এদের দেখা মেলে ফেব্রুয়ারী থেকে ডিসেম্বর পর্যন্ত। হিমালয়ের পূর্বাঞ্চলে এদের অনেক বেশী দেখা যায়, সিমলা থেকে পূর্বে আসাম পর্যন্ত। নেপালএর ১৮০০ থেকে ৭৩০০ ফুট অবধি এদের দেখা যায়। এছাড়া মায়ানমার, তাইল্যান্ড, মালয়েশিয়া এবং পশ্চিম চিন এও কুশদের দেখা মেলে।
এদের ডানা কালচে খয়েরি রঙের হয়, তার উপর প্রায় সমান্তরাল অনেকগুলি নীলচে ধূসর রেখা ডানার প্রান্ত অভিমুখে অবস্থিত। মাঝ আঁচলে অথবা তার বাইরের দিকে অনেকগুলি তিরচিহ্ন দেখা যায় তবে সেগুলির মাথা ভিতর দিকে নির্দেশ করে। প্রান্ত বরাবর দু'সারি বিন্দু দেখা যায়। পিছনের ডানাতে লালচে বাদানি রঙ এর আধিক্য দেখা যায়। তার উপরে নীলচে ধূসরের টানা দাগ এবং বিন্দু থাকে।
পুরুষ এবং স্ত্রী কুশ প্রজাপতি উভয়ই ছিটমউল প্রজাপতিকে নকল অথবা অনুকরন করে। এদের সাথে ছিটমউল এর পার্থক্য হল কুশ এর উপরের ডানার হাল্কা দাগগুলি অপেক্ষাকৃত অনেক সরু এবং সামনের ডানার চাস্ট নাট বর্নের (খয়েরি এবং হলুদের মিশ্রন) দাগগুলি ছিটমউল এর তুলনায় অনেক সরু এবং ফ্যাকাশে।
এরা খুব দ্রুতবেগে ওড়ে, তবে মাঝেমধ্যেই এদের শূন্যে ভাসমান অবস্থায় ডানা ঝাপটাতে দেখা যায় এবং এই সময় এদের মিল্ক উইড প্রজাপতিদের সাদৃশ মনে হয়। কুশরা খোলামেলা উপত্যকা এবং জংগলের প্রান্তদেশে এদের ওড়াওড়ি করতে দেখা যায়। এই প্রজাতির প্রজাপতিরা খুব পাকা ফল এবং ফুলে বসতে ভীষন পছন্দ করে। পুরুষ কুশরা মাড পাডল এর উদ্দেশ্য ভিজে মাটি অথবা ভিজে ছোপযুক্ত জায়গায় বসে। প্রায়শই এদের নীচু ঝোপঝাড়ে, ঘাসের মাথায় বসে অল্প কিছুখন এর জন্য রোদ পোহায়। এদের ফুলের প্রতি আসক্তি দেখা যায়।
এওজবালিয়া ইউনিয়ন
এওজবালিয়া বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
এওজবালিয়া ইউনিয়নের আয়তন ৪১.৪৪ বর্গ কিলোমিটার।
২০১১ সালের পরিসংখ্যান অনুযায়ী এওজবালিয়া ইউনিয়নের জনসংখ্যা ৭৩,৫৩০ জন। এর মধ্যে পুরুষ ৩৬,৫০০ জন এবং নারী ৩৮,০৩০ জন।
নোয়াখালী সদর উপজেলার মধ্যাংশে এওজবালিয়া ইউনিয়নের অবস্থান। এ ইউনিয়নের পূর্বে ধর্মপুর ইউনিয়ন ও নোয়াখালী ইউনিয়ন, উত্তরে বিনোদপুর ইউনিয়ন ও নোয়ান্নই ইউনিয়ন, পশ্চিমে দাদপুর ইউনিয়ন ও কালাদরপ ইউনিয়ন এবং দক্ষিণে সুবর্ণচর উপজেলার চর ওয়াপদা ইউনিয়ন ও চর জব্বর ইউনিয়ন অবস্থিত।
এওজবালিয়া ইউনিয়ন নোয়াখালী সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এটি ১৬টি মৌজায় বিভক্ত। এ ইউনিয়নের গ্রামগুলো হল:
পাঠ ভবন
পাঠ ভবন একটি মিশ্র মাধ্যম সহ-শিক্ষা বেসরকারী স্কুল। এটি কলকাতায় অবস্থিত। এটি পশ্চিমবঙ্গ মাধ্যমিক ও উচ্চ মাধ্যমিক বোর্ডে অধিভুক্ত।  এটা ২৮ জুন ১৯৬৫ সালে প্রতিষ্ঠিত হয়।
এই স্কুলের নামকরণ বিশ্বভারতী বিশ্ববিদ্যালয়ের পাঠ ভবন স্কুলের নামে করা হয়েছিল।
স্কুলের শিক্ষার্থীদের চার টি হাউসে রাখা হয়। এই হাউসগুলির নামকরণ চার প্রাচীন ভারতীয় বিশ্ববিদ্যালয় নামে করা হয়েছে। এইগুলি হল:
স্কুল লোগোটি একটি শিখা উপস্থাপন করে।  এটি সত্যজিৎ রায় দ্বারা ডিজাইন করা।
ফিদা'ই
ফিদা'ই ("ফেদাইন যোদ্ধা"; "Fida'i") ফিলিস্তিনের জাতীয় সঙ্গীত। ১৯৯৬ সালে ফিলিস্তিন স্বাধীনতা সংগঠন ফিলিস্তিনের জাতীয় সঙ্গীত হিসেবে একে গ্রহণ করে। এটি রচনা করেন "সাঈদ আল মুজায়েন" এবং এতে সুর দিয়েছেন "আলী ইসমাইল"।